open-index/open-wikipedia-markdown huggingface dataset:
Հոգիների գիրքը (ալբոմ)

«**Հոգիների գիրքը**» անգլիական Iron Maiden ծանր մետալ խմբի 16-րդ ալբումն է։ Այն թողարկվել է 2015 թվականի սեպտեմբերի 4-ին։ Այն խմբի առաջին կրկնակի ալբումն է և այդ պատճառով ամենաերկար տևողությունն ունի՝ 92 րոպե։

«Հոգիների գիրքը» ձայնագրվել է Փարիզում, 2014 թվականի սեպտեմբերից մինչև դեկտեմբեր։ Նույն տեղում նրանք 2000 թվականին ձայնագրել էին «Brave New World» ալբումը։

«Հոգիների գիրքը» ունեցել է քննադատական և կոմերցիոն մեծ հաջողություն։

## Ետնաշերտ
Խմբի 16-րդ ալբոմը ձայնագրելու մտադրությունը առաջացել է իրենց վոկալիստ Բրյուս Դիքինսոնի մոտ 2013 թ. սեպտեմբերին։ Նա ակնկալում էր այն թողարկել 2015 թ.:
Ալբոմը ձայնագրվել է 2014 թ. դեկտեմբերին Փարիզում «Guillaume Tell Studios»-ում՝ պրոդյուսեր Քեվին Շիրլիի կողմից։ Նույն տեղում 2000 թվականին ձայնագրվել էր նաև իրենց «Brave New World»-ը։

Ալբոմի ձևավորումը  ստեղծվել է Մարկ Ուիլքինսոնի կողմից, ում «Iron Maiden»-ի համար ստեղծված նախկին աշխատանքերն էին «Live at Donington», «Best of the ՛B՛ Sides», «The Wicker Man» և «Out of the Silent Planet» երգերի նկարազարդումները։

Խմբի բասիստ Սթիվ Հարիսը պատմում է, որ ետնաշերտը, որտեղ պատկերված է իրենց հիմնական կերպարը՝ Էդդին, հիմնված է մայաների քաղաքակրթության վրա, ովքեր «հավատում էին, որ հոգիները ապրում են նաև մահից հետո»։

«Հոգիների գիրքը» ալբոմի միջազգային շրջագայությունը սկսեց 2016 թվականի փետրվարից։ Խումբը համերգներ ունեցավ Հյուսիսային Ամերիկայի, Հարավային Ամերիկայի, Ասիայի, Ավստրալիայի, Աֆրիկայի, Եվրոպայի սահմաններում՝ 35 երկրներում։

## Ծանոթագրություններ

Կատեգորիա:2015 ալբոմներ
Շեմյակ (այլ կիրառումներ)

**Շեմյակ**, կարող է վերաբերել՝
* Շեմյակ - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում
* Շեմյակ - գետ Ռուսաստանում, հոսում է Բաշկորտոստանի շրջանով
Շենիկ (այլ կիրառումներ)

**Շենիկ**, կարող է վերաբերել՝
* Շենիկ - գյուղ Հայաստանի Արմավիրի մարզում
* Շենիկ - գյուղ Արևմտյան Հայաստանում, Բիթլիսի վիլայեթի Շատախի գավառակում
* Շենիկ - գյուղ Արևմտյան Հայաստանում, Բիթլիսի վիլայեթի Գենջի գավառակում
Շենոն շրջան (այլ կիրառումներ)

**Շենոն շրջան**, կարող է վերաբերել՝
* Շենոն շրջան - ԱՄՆ Հարավային Դակոտա նահանգի 66 վարչական միավորներից մեկը
* Շենոն շրջան - ԱՄՆ Միսսուրի նահանգի 114 վարչական միավորներից մեկը
Սունետրա Գուպտա

**Սունետրա Գուպտա** (, ), վիպասան, Օքսֆորդի համալսարանի տեսական համաճարակաբանության պրոֆեսոր, որի հետաքրքրությունների շրջանակներն են վարակիչ հիվանդությունների՝ մալարիայի, ՄԻԱՎ-ի, գրիպի, մենինգիտի հարուցիչները։

## Կենսագրություն
Գուպտան ծնվել է Հնդկաստանի Կալկաթա քաղաքում։ Փրինսթոնի համալսարանից ստացել է կենսաբանության բակալավրի և Լոնդոնի համալսարանից դոկտորի աստիճան։ Ամուսնացել է պրոֆեսոր Ադրիան Վ. Ս. Հիլլի հետ։

## Գիտական գործունեություն
Գուպտան Օքսֆորդի համալսարանի Կենդանաբանության բաժնի տեսական համաճարակաբանության պրոֆեսոր է։ Նա Princeton University Press (Փրինսթոնի համալսարանի հրատարակչություն) Եվրոպական խորհրդատվական խորհրդի անդամ է։

Գիտական գործունեության համար Գուպտան արժանացել է Լոնդոնի Կենդանաբանական ընկերության գիտական մեդալի և Լոնդոնի թագավորական ընկերության Ռոզալինդ Ֆրանկլինի մրցանակի։ Նրա վեպերն արժանացել են Սահիտյա ակադեմիայի մրցանակի Հարավային արվեստի գրական մրցանակի, ընդգրկվել է Vodafone Crossword գրքի մրցանակի կարճ ցուցակում և Orange Prize ցուցակում։

2013 թվականի հուլիսին Գուպտայի դիմանկարը ցուցադրվել է Լոնդոնի թագավորական ընկերության ամառային գիտական ցուցահանդեսում այնպիսի առաջատար կին գիտնականի կողքին, ինչպիսին է Մարի Կյուրին։

## Գրական գործունեություն
Գուպտան առաջին գրական ստեղծագործությունը գրել է բենգալերեն։ Թարգմանել է Ռաբինդրանաթ Թագորի բանաստեղծությունները։ Բազմաթիվ վեպեր գրել է անգլերենով։ 2012 թվականի հոկտեմբերին նրա հինգերորդ վեպը՝ «So Good in Black» ընդգրկվել է Հարավասիական գրականության DSC մրցանակի ցանկում։

### Վեպեր
* *Memories of Rain*. Penguin Books India, New Delhi 1992, ISBN 978-0-14-016907-2.
* *The Glassblower's Breath* (1993)
* *Moonlight into Marzipan* (1995)
* *A Sin of Colour* (1999)
* *So Good in Black* (2009)

## Ծանոթագրություններ

Կատեգորիա:21-րդ դարի կին գրողներ
Կատեգորիա:Գրողներ այբբենական կարգով
Կատեգորիա:Լոնդոնի համալսարանի շրջանավարտներ
Կատեգորիա:Կենսաբաններ
Կատեգորիա:Կին կենսաբաններ
Կատեգորիա:Համաճարակաբաններ
Կատեգորիա:Հնդիկ գիտնականներ
Կատեգորիա:Հնդիկ գրողներ
Կատեգորիա:Հնդիկ թարգմանիչներ
Կատեգորիա:Հնդիկ կին գիտնականներ
Կատեգորիա:Հնդիկ կին գրողներ
Կատեգորիա:Հնդիկ մաթեմատիկոսներ
Կատեգորիա:Հնդիկ վիպասաններ
Կատեգորիա:Փրինսթոնի համալսարանի շրջանավարտներ
Օհրժե

**Օհրժե** (Չեխիայի տարածքում՝ Ohře)/Էգեր (Գերմանիայի տարածքի վրա՝ Էգեր), գետ Գերմանիայում և Չեխիայիում։ Այդ երկու երկրների տարածքում ունի տարբեր անվանումներ, որոնք տարբեր նշանակություններ ունեն։

Գետը սկսվում է Ֆիհտելգեբիրգից, հոսում է արևելյան կողմով և Պրահայից 50 կմ հեռավորությամբ հյուսիսում գտնվող Լիտոմերշիցե (Litomeřice) քաղաքի մոտ թափվում է Էլբա գետը։ Նրա երկարությունը կազմում է 291 կմ։

Վերին հոսանքում ամենամեծ քաղաքը Խեբն է՝ բավարական սահմանի մոտակայքում։ Մոտ 100 կմ Օհրժեն հոսում է Ռուդական լեռների հարավում՝ արևելյան ուղղությամբ, 40 կմ այն հոսում է Կառլովի Վարիով, հայտնի է դեռևս ավստրո-հունգարական միապետության առողջարանից։ Ռուդական լեռների շրջանում Օհրժե գետի վրա գտնվում է Նեհրանիցե ջրամբարը։

## Ծանոթագրություններ

## Գրականություն
* Էգեր, գետ // Բրոքհաուզի և Եֆրոնի հանրագիտական բառարան, 1890—1907

## Արտաքին հղումներ
* Քարտեզ

Կատեգորիա:Չեխիայի գետեր
Կատեգորիա:Բավարիայի գետեր
Ինքնակոչի համախտանիշ

**Ինքնակոչի համախտանիշ** (), հոգեբանական երևույթ, որի ժամանակ մարդը ունակ չէ իր ձեռքբերումները ինտերնալիզացնել։ Չնայած դրանց հիմնավոր լինելու փաստարկին, համախտանիշով տառապող մարդիկ, շարունակում են վստահ լինել, որ իրենք խաբեբա են և արժանի չեն այն հաջողությանը, որին հասել են։ Որպես օրենք, իրենց ձեռքբերումները նրանք բացատրում են հաջողությամբ, հարկավոր պահին՝ հարկավոր տեղում լինելով կամ նրանով, որ ուրիշներին համոզել են, որ իրենք ավելի խելոք և իրավասու են, քան կան իրականում։

## Հարցի պատմությունը
«Ինքնակոչի համախտանիշ» եզրը առաջին անգամ օգտագործվել է 1978 թվականին Պաուլինա Քլենսի   և Սյուզաննա Այմսի  հոդվածում, ըստ նրանց ուսումնասիրության շատ  հաջողակ կանայք հակված էին մտածել, թե իրենք խելոք չեն և որ շրջապատը գերագնահատում է իրենց։

Ինքնակոչի համախտանիշը հոգեկան խախտում չի համարվում և չկա DSM-IV-ում, բայց հոգեբանների ուսումնասիրության նյութ է եղել։  Պարզվել է, որ չնայած որոշ մարդիկ նախատրամադիր են ինքնակոչի համախտանիշին, դա բնավորության գիծ չէ, թեև երկար ժամանակ բնութագրվում էր որպես  բնածին որակ։ 2000-ական թվականներից համախտանիշը ուսումնասիրվում է, որպես որոշակի իրադրության և գրգիռի պատասխան։

## Գրականություն

* 
* 
* 
* 
* 
* 
* 
* 
* 
* 
* Список литературы о синдроме самозванца, Паулина Кланс (англ.)
* 

## Ծանոթագրություններ

Կատեգորիա:Կոգնիտիվ խախտումներ
Կատեգորիա:Հանրամատչելի հոգեբանություն
Շեշտ (այլ կիրառումներ)

**Շեշտ**, կարող է վերաբերել՝
* Շեշտ - կետադրական նշան
* Շեշտ - երգիծական ամսագիր
* Շեշտ - երաժշտության մեջ առոգանության և դրա գրավոր համակարգերի կարևորագույն տարրերից մեկը կամ խազային նոտագրության առավել գործածական տարրերից մեկը
Աբու Դաբիի Լուվր

**Աբու Դաբիի Լուվր**, գեղարվեստական թանգարան Աբու Դաբիում, որի բացումը կայացել է 2017 թվականին։

Աբու Դաբիի Լուվրի հավաքածուի մեջ մտնում են տարբեր դարաշրջանների և քաղաքակրթությունների ցուցանմուշներ, այդ թվում՝ Պիկասոյի, Պոլ Գոգենի, Էդուարդ Մանեի, Ռենե Մագրիտի, Ջովանի Բելինիի նկարները։

## Տեղակայվածություն
Թանգարանի շինությունը տեղակայված է Սաադիյատ կղզու վրա։ Կղզում են տեղակայվելու նաև Սողոմոն Գուգենհայմի թանգարանի մասնաճյուղը և Շեյխ Զաիդի ազգային պատմական թանգարանը։

## Հավաքածու
Թանգարանը ցուցադրում է Լուվրի, Ժորժ Պոմպիդուի կենտրոնի, Վերսալի ցուցանմուշներից։ 2014 թվականին հայտարարվել էր, որ Աբու Դաբիի Լուվրը ֆրանսիական թանգարաններից վարձում է Լեոնարդո դա Վինչիի «Չքնաղ Ֆերոնիերային», Անրի Մատիսի աշխատանքները, Վան Գոգի ինքնանկարը, Ժակ Լուի Դավիդի «Նաոպելոնը Սեն Բերնար անցումում» կտավը, Կլոդ Մոնեի «Սեն Լազար կայարանը» աշխատանքը։

## Ծանոթագրություններ

## Արտաքին հղումներ
* Աբու Դաբիի Լուվրի պաշտոնական կայք
* Հոդված The New York Times-ում

Կատեգորիա:2017 հիմնադրված թանգարաններ
Կատեգորիա:Աբու Դաբի
Էլոդի Յունգ

**Էլոդի Յունգ** (, ), ֆրանսիական կինոյի և հեռուստատեսության դերասանուհի։

## Կենսագրություն
Էլոդի Յունգը ծնվել է 1981 թվականի փետրվարի 22-ին՝ Ֆրանսիայի մայրաքաղաք Փարիզում, նա ֆրանս-կամբոջական ընտանիքի երեք երեխաներից ավագն է։ Նրա մայրը ֆրանսուհի է, իսկ հայրը՝ կամբոջացի, ով 1975 թվականին վերաբնակվել է Ֆրանսիայում, նրանց ընտանիքում կար ևս երկու երեխա։ Էլոդին ավարտել է Փարիզի Սորբաննայի համալսարանը և ստացել է բարձրագույն իրավաբանական կրթություն։ Հետո նա սովորել է դերասանական հմտություններ Լոնդոնյան երաժշտության և դրամատիկական մշակույթի ակադեմիայում՝ Ռոբերտ Կորդեի ղեկավարությամբ։ 10 տարի զբաղվել է կարատեով։

Քսաներկուամյա Էլոդին 2002 թվականին բեմել է կինոյում՝ «Կյանքը մեր առջև» ֆրանսիական երիտասարդական հեռուստասերիալում (2002—2003)։ Մինչև 2011 թվականը նկարահանվել է հիմնականում Ֆրանսիայում։ Մեծ ճանաչում է ստացել շնորհիվ «13-րդ թաղամաս, Ուլտիմատում» ֆիլմերում կատարած դերերի (2009) և «G.I. Joe: Կոբրայի նետումը 2» (2013)։ 2016 թվականին նկարահանվել է «Եգիպտոսի աստվածները» ֆիլմում՝ աստվածուհի Հաթհորի դերում։

2015 թվականի հուլիսին հայտարարվել էր, որ Էլոդին կատարելու է Էլեկտրա Նաչիոսի դերը՝ ամերիկյան Daredevil հեռուստասերիալի երկրորդ եթերաշրջանում, որը Marvel Television ստուդիայի արտադրությունն է՝ Netflix հեռուստաալիքի համար։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի կինոռեժիսորներ
Կառլ-Հայնց Ռումենիգե

**Կառլ-Հայնց Ռումենիգե** ( ) - գերմանացի ֆուտբոլիստ, հարձակվող։

Կարիերայի մեծ մասը անց է կացրել մյունխենյան «Բավարիայի» կազմում, որի կազմում 2 անգամ դարձել է Բունդեսլիգայի և Գերմանիայի գավաթի հաղթող, երկու անգամ հաղթել է ՉԼ-ում, և 1 անգամ էլ դարձել է Միջմայրցամաքային գավաթի հաղթող։

Գերմանիայի հավաքականի խաղացող է (1976-1986)։ Հավաքականի կազմում դարձել է 1980 թվականին դարձել է Եվրոպայի չեմպիոն, երկու անգամ էլ Աշխարհի առաջնությունը ավարտել է 2-րդ հորիզոնականով։

Երկու անգամ ճանաչվել է տարվա Եվրոպայի լավագույն ֆուտբոլիստ («Ոսկե Գնդակ»)։

## Կարիերա
### Ֆուտբոլիստի կարիերա
Կառլ-Հայնց Ռումենիգեն ծնվել է Լիպշտադտում։

«Բավարիա» տեղափոխվել է 1974 թվականին, սիրողական «Բորուսիա Լիպշտադտ» ակումբից, իսկ տրանսֆերի արժեքը կազմել է €10 000։ Միանգամից ցուցադրեց իր լավագույն անցումները։ 1979-80 մրցաշրջանոում 26 գոլ է խփել և առաջին անգամ ճանաչվել է Բունդեսլիգայի լավագույն ռմբարկու։ Այս հաջողությունը կրկնել է 1981 և 1984 թվականներին, խփելով համապաստախանաբար 29 և 26 գոլ։

## Նվաճումներ
**Ակումբներում**

**Բավարիա**
* Գերմանիայի չեմպիոն։ 1980, 1981
* Գերմանիայի գավաթի հաղթող։ 1982, 1984
* Չեմպիոնների Լիգայի հաղթող։ 1975, 1976
: Չեմպիոնների Լիգայի եզրափակչի մասնակից։ 1982
* Մեժկոնտինենտալային լիգայի գավաթի հաղթող։ 1976

**Հավաքականում**

**Գերմանիայի հավաքական**
* ԱԱ-ի արծաթե մեդալակիր։ 1982, 1986
: ԱԱ-ի մասնակից։ 1978
* Եվրոպայի չեմպիոն։ 1980
: ԵԱ-ի մասնակից։ 1984

**Անձնական**
* Գերմանիայի առաջնության լավագույն ռմբարկու։ 1980, 1981, 1984
* Շվեյցարիայի առաջնության լավագույն ռմբարկու։ 1989
* Գերմանիայի տարվա լավագույն ֆուտբոլիստ։ 1980
* «Ոսկե գնդակի» (France Football) հաղթող։ 1980, 1981
* ԱԱ-ի «Արծաթե խաղակոշիկի» հաղթող։ 1982
* «Համաշխարհային ֆուտբոլ» ամսագրի կողմից ճանաչվել է XX դարի լավագույն ֆուտբոլիստներից մեկը
* Մտնում է «ՖԻՖԱ 100»-ի կազմի մեջ

## Վիճակագրություն

## Ծանոթագրություններ

## Արտաքին հղումներ
* Էջը «Բավարիայի» պաշտոնական էջում
* Վիճակագրությունը fussballdaten.de կայքում
* Վիճակագրությունը soccer-europe.com կայքում
* Հավաքականի խաղերի վիճակագրությունը rsssf.com կայքում
* Կենսագրությունը bavaria-munchen.ru կայքում

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՖԻՖԱ 100
Բնության պատմության թանգարան (Հերակլիոն)

**Կրետեի բնության պատմության թանգարան** (), բնության թանգարան, որը գտնվում է Հունաստանի Կրետե կղզու վրա գտնվող Հերակլիոն քաղաքում։

Համարվում է Կրետե կղզու վրա գտնվող կարևոր զբոսաշրջային օբյեկտներից մեկը։

## Պատմություն
Հերակլիոնի բնության պատմության թանգարանը գտնվում է Հերակլիոնի կենտրոնական հատվածում։

Թանգարանը բացվել է 1981 թվականին՝ Կրետեի պետական համալսարանի հովանավորությամբ։ Թանգարանի ստեղծման նպատակը Միջերկրական ծովի արևելյան ավազանի բուսական և կենդանական աշխարհի մասին գիտելիքների ուսումնասիրումը, պաշտպանումն ու հանրայնացումն է։

Թանգարանը բացվեց վերականգնված արդյունաբերական շենքում, որը նախկինում եղել է էլեկտրական ենթակայան։

## Պատկերասրահ

Carnotauro Creta.jpg
Deinoterio Creta.jpg
Giganotosauro Creta 02.jpg
Giganotosauro Creta 01.jpg
Acomys minous 4910.jpg
Cerastes cerastes 4867.jpg
Lacerta trilineata 4823.jpg
Laudakia stellio 4838.jpg
Macrovipera schweizeri 4831.jpg
Macrovipera schweizeri.JPG
Potamon potamios 4787.jpg
Λαφιάτης 4878.jpg


## Տես նաև
* Հերակլիոնի հնագիտական թանգարան

## Ծանոթագրություններ

## Արտաքին հղումներ
* Official website

Կատեգորիա:Հունաստանի թանգարաններ
Կատեգորիա:1981 հիմնադրված թանգարաններ
Կատեգորիա:1981 հիմնադրումներ Հունաստանում
Պիացա Գրանդե

**Պիացա Գրանդե**, (, «Մեծ հրապարակ»), Իտալիայի Մոդենա քաղաքի պատմական կենտրոնը։ Այն պահպանվում է որպես Համաշխարհային ժառանգության օբյեկտ։ Հրապարակում է Մոդենայի տաճարը (տես պանորամա նկարի կենտրոնում)։ Քաղաքային խորհրդի շենքը (Palazzo Comunale, պանորամայում տաճարից աջ) կառուցվել է 1194 թվականին։ Սկզբնական կառույցից մնացել է ժամի աշտարակը (Torre dell’Orologio)։

Տաճարը նվիրված է Սուրբ Գեմինիանին, որը Մոդենայում է ապրել IV դարում։ Տաճարի կառուցումը սկսել է 1099 թվականին։ Այն հսկայական չափսերով կառույց է՝ երեսպատված վարդագույն մարմարով, որը Իտալիայի ռոմանական ոճի լավագույն օրինակներից է։ Կառույցի շինարարությունը սկսել է ճարտարապետ  Լանֆրանկոն ()։ Աշխատանքներն ավարտվել են 1322 թվականին։

center|800px|<center>Հրապարակի պանորամա նկար</center>

## Գրականություն
• Baedecker. Italien. Verlag Karl Baedeker. ISBN 3-8297-1091-7

## Արտաքին հղումներ
*Official website of the Modena Tourist Information Office - in English
* Description of the cathedral 
* Modena Photo Gallery  Pictures of Modena
* Webcam Modena  Street webcam located Via Sauro, downtown Modena

Կատեգորիա:Համաշխարհային ժառանգություն Իտալիայում
Կատեգորիա:Իտալիայի հրապարակներ
Կատեգորիա:Մոդենա
Միկա Նինագավա

, ճապոնացի լուսանկարիչ, ռեժիսոր։ Հայտնի է վառ գունավոր ծաղիկների, ոսկե ձկնիկների, լանդշաֆտների լուսանկարներով։ Զգալի հաջողությունների է հասել նորաձևության և գովազդի բնագավառներում։ Որպես ռեժիսոր հանդես է եկել 2007 թվականին «Սակուրան» (さくらん) ֆիլմով։ 2010 թվականին AKB48 խմբի համար թողարկվել է նրա «Heavy Rotation» երաժշտական տեսահոլովակը։ 2012 թվականին եղել է «Helter Skelter» մանգա խաղարկային կինոյի ռեժիսորը։

## Ֆիլմագրություն
### Ֆիլմեր
* Sakuran (2007)
* Helter Skelter (2012)

### Երաժշտական տեսահոլովակներ

## Գրքեր
* A Piece of Heaven. Tokyo, Japan: Editions Treville, 2002. ISBN 4-309-90493-9. Գունավոր լուսանկարներ։
* Liquid Dreams. Tokyo, Japan: Editions Treville, 2003. ISBN 4-309-90556-0. Գունավոր լուսանկարներ։
* Acid Bloom. Portland, Ore.: Nazraeli Press, 2004. ISBN 1-59005-066-5. Գունավոր լուսանկարներ։
* Floating Yesterday. Tokyo, Japan.: Kodansha, 2005. ISBN 4-06-213075-0. Գունավոր լուսանկարներ։

## Այլ նախագծեր
Նինագավան նախագծել է Bund սրճարանի ներքին հարդարանքները, ինչպես նաև սրճարան Շանհայում։ Իրականացրել է նաև Genbi Shinkansen էքսկուրսիայի գնացքի արտաքին տեսքի նախագծման աշխատանքները։

## Ծանոթագրություններ

Կատեգորիա:Կին լուսանկարիչներ
Կատեգորիա:Կին կինոռեժիսորներ
Կատեգորիա:Ճապոնացի լուսանկարիչներ
Կատեգորիա:Ճապոնացի ռեժիսորներ
Զուգափայտ

մինի|Մարզիկը զուգափայտի վրա վարժություն կատարելիս
մինի|Բռնակներ (տեսքը առջևից)
**Զուգափայտ**, գլանաձև մետաղյա (սովորաբար պողպատյա) ձող, որը որն հատակին զուգահեռ ստույգ ամրացված է հենարանների և լարերի միջոցով։ Օգտագործվում է գեղարվեստական մարմնամարզության մեջ։ Մարմնամարզիկները, որպես կանոն, կրում են թավշեկաշյա բռնակներ փողի վրա վարժություններ կատարելու համար։

Մարմնամարզությունում զուգափայտի վրա կատարվող վարժությունները  կարգավորվում են Միավորների Կոդեքսով։ 

## Չափսերը
Զուգափայտի մեխանիկական չափսերը նշված են Մարմնամարզության միջազգային ֆեդերացիայի (FIG) ձեռնարկում՝
* Բարձրությունը՝ 278 սմ (այդ թվում ' մոտ 30 սմ վայրէջքի փսիաթը)
* Լայնությունը՝ 240 սմ
* Զուգափայտի տրամագիծը՝ 2,8 սմ

Կատեգորիա:Մարմնամարզություն
Ռենե Գենոն

**Ռենե Գենոն** (, ), ֆրանսիացի փիլիսոփա, մետաֆիզիկայի, տրադիզիոնալիզմի, սիմվոլիզմի, ինիցիացիայի և փիլիսոփայության այլ ոլորտներում գրված աշխատությունների հեղինակ։

## Կենսագրություն
Ռենե Գենոնը ծնվել է 1886 թվականին Ֆրանսիայի Բլոիս քաղաքում։ Նա մեծացել էր կաթոլիկ ընտանիքում և սովորել էր ճիզվիտների մոտ։ Երիտասարդ տարիքում Ռենեն տեղափոխվում է Փարիզ՝ Ռոլլին Քոլեջում մաթեմատիկա ուսուցանելու համար։ 1905 թվականին նա թողնում է իր համալսարանական ուսումը։ Ռենեն դառնում է ֆրանսիական օկուլտական շարժման ակտիվ մասնակից, նա անդամակցում է մի շարք գաղտնի թեոսոֆիան, սպիրիտուալիստական և մասոնական խմբակների։ 1909  թվականին Գենոնը հիմնադրում է «Լա Գնոզ»() ամսագիրը։ Այն հրատարակվում է ավելի քան երկու տարի և զետեղում է Գենոնի այդ շրջանի բոլոր աշխատությունները։

Հետագայում Գենոնը մերժում է օկուլտական հայացքները և դրանց պատմափիլիսոփայական հիմունքները։ Նա ավելի և ավելի է հակվում «ավանդական էզոտերիզմ» գաղափարին։ Գենոնը մշտապես հանդես է գալիս ժամանակակից Եվրոպական քաղաքակրթության և մշակույթի դեմ։ Ենթադրաբար, այս շրջանում Գենոնն անցնում է իսլամական կամ դաոսական հաղորդակցության ծիսակարգը։ Նույն ժամանակ Գենոնը լրջորեն ուսումնասիրում է տաոսիզմի, հինդուիզմի և իսլամի հիմնարար դրույթները։

Օկուլտական գաղտնի խմբակների աշխարհից Գենոնը վերադառնում է կաթոլիկ միջավայր։ Նրա հայացքների կազմավորման գործընթացում մեծ ազդեցություն են ունենում առաջավոր կաթոլիկ մտավորականներ ՝ Ժակ Մարիտան, Հայր Պեյուբը, Հայր Սերտիյանժը, և Մ. Միյուն, ով Սորբոնի համալսարանում «Գիտության փիլիսոփայությունը» խորագրով դասախոսություններ էր կարդում։ 1912-1930 թվականները Գենոնը վարում է գործունյա և լայն հանրային կյանք։ Նա հաճախում է Սորբոն, բազմաթիվ աշխատություններ է հրապարակում, մտավորականների շրջանում նոր ծանոթություններ է հաստատում։ 1920 թվականին նա հրատարակում է իր առաջին գիրքը, որից հետո մեծ համբավ է ձեռք բերում որպես փիլիսոփայության և մետաֆիզիկայի գիտակ։

## Ծանոթագրություններ

Կատեգորիա:Ֆրանսիացի փիլիսոփաներ
Կատեգորիա:Ֆրանսիացի գրողներ
Կատեգորիա:Ֆրանսիացի լեզվաբաններ
Lancôme

**Lancôme,** 1935 թվականին հիմնված կոսմետիկ բրենդ, ներկայումս պատկանում է L’Oréal ընկերությանը (1964 թվականից)։

Lancôme ընկերությունը հիմնել է Արմանդ Պետիժանը 1935 թվականի սկզբին։ Անվանումը նա հորինեց, ոգեշնչվելով Le Château De Lancosme դղյակի ավերակների տեսարանով, իսկ դրանց շուրջ վարդերի մացառուտները, ծառայեցին որպես «Ոսկե վարդ» պիտակի խորհրդանիշի նախատիպ։ Lancôme-ի առաջին հինգ օծանելիքները՝ *Tendre Nuit*, *Bocages*, *Conquête*, *Kypre* և *Tropiques* 1935 թվականին Բրյուսելում, ներկայացվեցին Համաշխարհային ցուցահանդեսին։ Անուշահոտությունների սրվակների դիզայնը մշակեց նկարիչ Ժորժ Դելոմը, ով նաև հետագայում շարունակեց համագործակցել Lancôme-ի հետ։ 1936 թվականին ընկերությունը ընդլայնում է իր տեսականին, սկսելով թողարկել դեկորատիվ կոսմետիկա և մաշկի խնամքի համար միջոց։ Յուրահատուկ հաջողություն ձեռք բերեց Nutrix քսուքը։

1952 թվականին Lancôme-ը թողարկում է իր ամենալավ օծանելիքների բուրմունքներից մեկը՝ Tresor: 1975 թվականին թողարկում է թարթիչների համար իր առաջին տուշը Immencils:

Իր արտադրանքի գովազդի համար Lancôme ընկերությունը, որպես կանոն, հրավիրում է հռչակավոր դերասանուհիների և մոդելների։ 1979 թվականին ֆիրմայի «դեմք» է դառնում ամերիկացի թոփ-մոդել Կերոլ Ալտը։ Հետագա տարիներին Lancôme-ի կոսմետիկ միջոցների գովազդային դեմքերն էին՝ Մարի Ժիլլենը, Շալոմ Հարլոուն, Ինես Սաստրեն, Ումա Թուրմանը, Ժուլիետ Բինոշը, Մինա Սուվարին և ուրիշներ։
1024 × 768px|մինի|ձախից|Lancôme 2013

Ամենաերկարաժամկետ գովազդային պայմանագրերից մեկը կնքվեց դերասանուհի Իզաբելլա Ռոսսելլինիի հետ, ով ներկայացնում էր Lancôme-ը շուրջ 14 տարի, սկսած 1982 թվականից։ 2005 թվականին Lancôme-ը հայտնեց սուպերմոդել Դարյա Վերբովայի հետ իր համագործակցության մասին։ Նա դարձել է նոր Hypnôse բուրմունքի և դեկորատիվ կոսմետիկայի դեմքը, ինչպես նաև մասնակցել է Brazilian Earth Colours դիմահարդարման մշակմանը, որի վաճառքի դրամական միջոցների մի մասը անցավ բարեգործությանը։

Այդ նույն տարի ֆիրման թողարկեց մի շարք կոսմետիկ միջոցներ տղամարդկանց համար, որի գովազդին ներգրավվեց դերասան Կլայվ Օուենը։ Վերջինս ներկայացրեց Hypnôse բուրմունքի տղամարդկանց տարբերակը։

2007 թվականին Lancôme-ը համագործակցության ներգրավեց Քեյթ Ուինսլեթին և Էն Հեթուեյին։ Ուինսլեթը հրավիրվեց համագորշծակցության փոխարինելու համար Ինես Սաստրեին Trésor օծանելիքի գովազդում, իսկ Հեթեուեյը ներկայացրեց Magnifique նոր բուրմունքը։ 2009 թվականի վերջին հայտնի դարձավ, որ 2010 թվականին Lancôme-ը կներկայացնի Ջուլիա Ռոբերտսը։ 2011 թվականին ընկերությունը ներկայացնելու պատվին արժանացավ բրիտանացի դերասանուհի Էմմա Ուոթսոնին։ Գովազդային ֆոտոսեսիայի նկարահանումները իր մասնակցությամբ հանձնարարվեց Մարիո Տեստինոյին։

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Ընկերություններ, հիմնված 1935 թվականին
Կատեգորիա:Կոսմետիկայի և պարֆյումերիայի արտադրողներ
Արկած

**Արկած**, կլանող միջադեպ, անսպասելի իրադարձություն կամ պատահար կյանքում, պատահական իրադարձությունների և չնախատեսված պատահարների շղթա, անսպասելի իրողություն, հիասքանչ սխրագործություն, հուզիչ եղելություն, հետաքրքիր փորձություն։

Արկածներ կարող են լինել համարձակ քաջագործություններ, հետաքրքրաշարժ ճամփորդություններ, անսպասելի միջադեպեր, կյանքի գլխավոր սխրագործություններ։ Արկածային գրքերի հերոսները - միշտ համարձակ են, հզոր, անխոնջ, նրանք ձգտում են հայտնագործել նորը, փոխել կյանքը, գրավում են իրենց օրինակով, անմիջապես ցանկություն է հայտնվում նմանվել նրանց, փնտրել ու գտնել։

## Հասկացության պատմություն
«Արկածներ» հասկացությունը անկասկած ունի գրական (սիրային) ծագում։ 12-րդ դարի երրորդ կեսից «արկած» հասկացությունը Ֆրանսիայում սկսում են անվանել aventure հատուկ բառով։ Սկզբնապես, ինչպես վկայում են անտիկ սյուժեի մասին պատմվածքները, այն, ըստ երևույթի, գործածվում էր ուղղակի «ճակատագրի հարված» իմաստով, ուստի այն ըստ փոխանվանության, նշանակում է «Անբախտ ճակատագիր»։ Կրետյեն դե Տրուայի և նրա սերնդի ուրիշ վիպասանների մոտ այս բառը ձեռք է բերել հատուկ իմաստ։

## Կիրառում
Արկածը կիրառվում է բազմաթիվ կոնտեքստներում և կացություններում։ Օրինակ, այն - պատմվածքների, լեգենդների և հեքիաթների, ողբերգության ու ներկայացումների կարևոր տարրն է։ Այն օգտագործվում է գրքերի սյուժեներում և ֆաբուլաներում, ֆիլմերում, երաժշտական ստեղծագործություններում և համակարգչային խաղերում։ Արկածը նաև կիրառվում է կրթության, սպորտի, տուրիզմի և այլ զվարճանքների ձևերի ասպարեզում։
Այդպիսի արկածային ժանրերի օրինակներ են՝

* Արկածային ֆիլմ - ֆիլմի ժանր
* Արկածային խաղ - համակարգչային խաղի ժանր
* Արկածային գրականություն - բելետրիստիկայի ժանր
* Արկածային տուրիզմը զբոսաշրջիկներին առաջարկում է հնարավորություն, ունենալու հետաքրքրաշարժ, հափշտակիչ ճամփորդություններ։

## Արկածների դասակարգում և տերմինի ընդարձակ կիրառում
Մարդուն հատուկ, արկածների 4 տարբեր ոճեր՝

* Մարմնի արկածները։ Մարտաֆիլմեր, Ճամփորդություն, սպորտային մրցույթներ ուժի և ճարպկության մեջ։
* Էմոցիոնալ արկածներ։ Անձնական վերապրումներ, ապրումակցություններ, կոլեկտիվային էմոցիաներ։ Մելոդրամաներ, դրամաներ, թրիլերներ։ Կրկեսային արվեստ, հումոր, երգիծանք։ Կրոնական գործունեության մաս։
* Ուղեղի արկածներ։ Ինֆորմացիայի որոնում, վերլուծում և սինթեզում։ Գաղտնիքների բացահայտում և հանցանքների կազմակերպություն։ Դետեկտիվ, գիտական մեթոդ, ուսուցում, հետազոտական գործունեություն։
* Ոգու արկածներ։ Կրոնական, փիլիսոփայական գործունեություն։ Կանխատեսություն, գուշակություն։ Վերասերման, մարմնավորման գաղտնիքներ, հարցեր կեցության մասին։ Շամանություն։ Հոգևոր պրակտիկա։

## Տես նաև
* Ճամփորդություն
* Բախտափորձություն

## Ծանոթագրություններ

## Գրականություն
* А. З. Вулис: Արկածների աշխարհում։ Ժանրի պոետիկա։ - М.: Սովետական գրող, 1986 - 384 էջ։ 20000 վհ.

Կատեգորիա:Գրականագիտություն
Ալեքսանդր Միքայելյանց Արղության - Երկայնաբազուկ

**Ալեքսանդր Միքայելի Արղության-Երկայնաբազուկ** (), հայազգի պետական գործիչ, հրապարակախոս, Թիֆլիսի քաղաքագլուխ, Արղության-Երկայնաբազուկներ տոհմի ներկայացուցիչ։

Ալեքսանդր Միքայելյանը նախնական կրթությունը ստացել է նախ Թիֆլիսի ռեալական ուսումնարանում, ապա ՝ շարունակել Մոսկվայում։ Մասնագիտացել է հատկապես գյուղատնտեսության ոլորտում։

Ուսումը ավարտելուց հետո կատարել է տարբեր տեսակի պետական հանձնարարականներ։ Մասնավորապես, նրան է հանձնարարվել Հարավային Կովկասի գյուղական կյանքի տնտեսական հետազոտություններ կատարելը։ Հարավային Կովկասի երկաթուղիների վարչության հանձնարարությամբ ուսումնասիրել և կազմել է Բորչալուի գավառի 25-ամյա գործունեության տեղեկագիրը։

Թղթակցել է տարբեր ռուսալեզու թերթերի։ Առանձին աշխատությամբ հրատարակել է Բորչալու գավառի տնտեսական խնդիրների վերլուծությանը նվիրված ուսումնասիրություն։ Մամուլում հանդես է եկել ուշագրավ հրապարակումներով։

1896 թվականի նոյեմբերի 11-ին Ա.Միքայելյանը ընտրվել է Թիֆլիսի քաղաքային վարչության անդամ։ 1899 թվականի մարտի 22-ին տեղի ունեցած Թիֆլիսի փոխքաղաքագլխի ընտրություններում իր թեկնածությունն է առաջադրել՝ մրցակցելով Մ.Ս.Շեստակովի, Ե.Ե.Խոսրովյանի և Վ.Մ.Չերքեզովի հետ։ Փոխքաղաքագլուխ է ընտրվել Մ.Ս.Շեստակովը։ 1901 թվականի հունվարի 8-ին կրկին ընտրվել է Թիֆլիսի քաղաքային վարչության անդամ, սակայն նահանգապետի կողմից չհաստատվելու պատճառով 1901 թվականի փետրվարի 24-ին դուրս է մնացել ոչ միայն անդամությունից, այլև փոխքաղաքագլխի պաշտոնից, որը ստանձնել էր 1900 թվականի փետրվարի 21-ից։ Քաղաքային վարչության և խորհրդի անդամության ժամանակ նրա վերահսկողության ներքո են եղել քաղաքի կրթության, առողջապահության և բարեգործության ոլորտները։

1902 թվականի դեկտեմբերի 16-ին Ալեքսանդր Արղության-Երկայնաբազուկը ընտրվել է Թիֆլիսի քաղաքագլուխ, սակայն նահանգային իշխանության կողմից չհաստատվելու պատճառով չի պաշտոնավարել։ Նրա ընտրության չհաստատվելը բացասական է ընդունվում քաղաքի հասարակության կողմի, քանի որ ժողովուրդը տեսել էր քաղաքի համար նրա կատարած աշխատանքը։

1907 թվականի դեկտեմբերի 3-ին կրկին ընտրվել է Թիֆլիսի քաղաքային վարչության անդամ։ 1910 թվականին քաղաքագլուխ Ալեքսանդր Խատիսյանի բացակայության ժամանակ Արղության-Երկայնաբազուկը ստանձնել է վարչության շինարարական բաժնի ղեկավարությունը։

Արղության-Երկայնաբազուկը երկրորդ անգամ փոխքաղաքագլուխ է ընտրվել 1911 թվականի փետրվարի 28-ին։ 1916 թվականին Թիֆլիսի խորհրդի մայիսի 31-ի նիստի ժամանակ հերթական անգամ ընտրվել է քաղաքային վարչության անդամ 4 տարի ժամկետով։

Ալեքսանդր Միքայելյան Արղության-Երկայնաբազուկը Թիֆլիսում բնակվում էր Ալեքսանդրովյան փողոցի N32 տանը։

## Ծանոթագրություններ

Կատեգորիա:1860 ծնունդներ
Կատեգորիա:Հայ հրապարակագիրներ
Կատեգորիա:Թբիլիսիի հայազգի քաղաքապետներ
Կատեգորիա:Արղության-Երկայնաբազուկներ
Կատեգորիա:Հայ պետական գործիչներ
Անկյունաքար

[200px|մինի|Անկյունաքար Սուրբ Բոնիֆացիոսի եկեղեցում, [Աախեն]]
**Անկյունաքար կամ հիմնաքար**, առաջին քարը, որ դնում են շինության հիմքում։ Իր վրա է կրում հիմնական ծանրությունը, որոշում է շենքի դիրքը։ Փոխաբերական իմաստով գործածվում է ցանկացած երևույթի էությունը, հիմքը բնորոշելու համար։ Լայն տարածում է գտել Աստվածաշնչի շնորհիվ, որտեղ հիմնականում կիրառվում է փոխաբերական իմաստով։

Ըստ հուդայական հավատալիքների` Սուրբ սրբոց Երուսաղեմի տաճարում գտնվել է ժայռ, որ համարվել է աշխարհաստեղծման հիմնաքարը։

Վերջին ժամանակներս անկյունաքար են սկսել անվանել նաև այն քարը, որ հանդիսավոր կանգնեցվում է աչքի ընկնող տեղում` նշելով կառույցի շինարարության սկիզբը, ճարտարապետի անունը։ Անկյունաքարի տեղադրումը շենքի հիմքում դարձել է արևմտյան մշակույթի անբաժան մասը։ Որոշ քարերի հետ տեղադրում են սերունդներին ուղղված գրություններ։

## Ժամանակակից կիրառում
[200px|մինի|Նոր եկեղեցու անկյունաքարի տեղադրման հանդիսավոր արարողություն [Կիևում]]
Սովորաբար շինարարության սկիզբը խորհրդանշող անկյունաքարի տեղադրման ժամանակ հրավիրվում են հասարակական և մշակութային ազդեցիկ գործիչներ, խոշոր գործարարներ, հոգևորականության ներկայացուցիչներ։ Հրավիրվածներին կարող են խնդրել տեղադրել անկյունաքարը` երբեմն հատուկ այդ նպատակի համար նախապատրաստած գործիքի` մուրճի, մածկիչի օգնությամբ։ Սովորաբար քարի վրա նշվում են հանդիսավոր արարողությանը մասնակցող պատվավոր հյուրերի անունները։

Երբեմն լինում է այնպես, որ անկյունաքարի հետ տեղադրում են տվյալ ժամանակը նշող հատուկ առարկաներ` թերթեր, նույն տարվա արտադրության դրամներ և այլն։

## Աստվածաշնչում
Աստվածաշնչում հիշատակվում են թե' անկյունաքարը, թե' հիմնաքարը։
* Նոր կտակարանում Հիսուս Քրիստոսը, մեջբերում է Սաղմոսարանից տողեր. «Քարը, որ անտեսեցին շինարարները, դարձավ հիմնաքար» (Սաղմոսարան 117:22)։
* Պետրոս առաքյալը մեջբերում է Եսայի մարգարեի գրքից. «Այսպես է ասում մեր Տեր Աստված. Ես Սիոնի հիմքում քար եմ դնում` փորձությունների անկյունաքար` ամուր հիմնավորված, որին հավատացողը չի մոլորվի» (Եսայի մարգարե, 28:16), ապա ավելացնում է. «Այն ձեզ` հավատացյալներիդ համար անգին արժեք ունի, իսկ անհավատների համար այն գայթակղությունների քար է, որ անտեսել են շինարարները, բայց որը, սակայն, դարձել է հիմնաքար»։

## Ծանոթագրություններ

Կատեգորիա:Ճարտարապետական տարրեր
Կատեգորիա:Շինարարական տարրեր և կառուցվածքներ
Լես Բլանկ

**Լես Բլանկ** (., ), ամերիկացի փաստավավերագիր-ռեժիսոր, BAFTA մրցանակի դափնեկիր։

## Կենսագրություն
Սովորել է Տուլեյնի համալսարանում (Նոր Օրլեան) և հարավային Կալիֆոռնիայի համալսարանում,  Լոս-Անջելես։

Նա նկարահանել է տարբեր ֆիլմեր ամերիկյան երաժիշտների և ուտելիքի մասին, ինչպես նաև նկարահանել է Չինաստանում սխտորի և թեյի արտադրության մասին։

1983 թվականին նա դարձել է BAFTA մրցանակի դափնեկիր։ Ռոբերտ Ֆլաերտին 1982 թվականին նկարահանեց մի ֆիլմ Վերներե Հերցոգի մասին և նկարահանվել է իր գեղարվեստական «Ֆիցկորալդո» ֆիլմը։ Ավելի շուտ նա արդեն վարադարձավ կյանքին և Հերցոգի ստեղծագործություններին, երբ արձակվեց (1980) 22 թոպեանոց ֆիլմ՝ «Վերներ Հերցոգը ուտում է իր կոշիկը»։ Այդ ֆիլմում ցույց է տալիս, թե ինչպես է վիճաբանությունը պարտված Հերցոգը կատարում իր խոստումը և ուտում է իր կոշիկը։

## Հիվանդություն և վախճան
Մահացել է իր տանը՝ Բարկլի Հիլլսում (Կալիֆոռնիա), 78 տարեկանում միզապարկի քաղցկեղի պատճառով։ Ռեժիսորի մահվան մասին հայտնել է իր որդին, նույնպես կինոփաստավավերագիր, Հերրոդ Բլանկ։

## Ֆիլմագրություն
* 1960 — Running Around Like A Chicken With Its Head Cut Off
* 1960-1985 — Six Short Films of Les Blank
* 1961, 1962 — Strike! & And Freedom Came!?
* 1965 — Դիզզի Գիլլեսպի / Dizzy Gillespie
* 1967 — Christopher Tree
* 1968 — God Respects Us When We Work, But Loves Us When We Dance
* 1969 — The Arch
* 1969 — The Sun’s Gonna Shine
* 1969 կամ 1970 — The Blues Accordin' to Lightnin' Hopkins
* 1970 — Chicken Real
* 1971 — Spend It All
* 1971 — A Well Spent Life
* 1973 — Dry Wood
* 1973 — Hot Pepper
* 1974 — A Poem Is A Naked Person
* 1976 — Սահմանային երգ / Chulas Fronteras
* 1978 — Always for Pleasure
* 1979 — Del Mero Corazon
* 1979 կամ 1980 — Վերներ Հերցոգը ուտում է իր կոշիկը /Werner Herzog Eats His Shoe
* 1980 — Սխտորը 10 մայրերի նման լավն է / Garlic is as Good as Ten Mothers
* 1982 — Երազանքների ժամանակն է / Burden of Dreams
* 1983 — Sprout Wings and Fly
* 1984 —Երկնքում գարեջուր չկա / In Heaven There Is No Beer?
* 1985 — Cigarette Blues
* 1985 — Sworn to the Drum: A Tribute to Francisco Aguabella
* 1986 — Huey Lewis And The News: Be-Fore!
* 1987 — Gap-Toothed Women
* 1987 — Ziveli! Medicine for the Heart
* 1988 — A Blank Buffet
* 1988 — Ry Cooder And The Moula Banda Rhythm Aces
* 1989 — The Best of Blank
* 1989 — J’ai Été Au Bal / I Went to the Dance
* 1990 — Yum, Yum, Yum! A Taste of Cajun and Creole Cooking
* 1991 — Կարճամիտները սահմանից այն կողմ / Innocents Abroad
* 1991 — Julie: Old Time Tales of the Blue Ridge
* 1991 — Մարկը և Աննան / Marc & Ann
* 1991 — Puamana
* 1994 — The Maestro: King of the Cowboy Artists
* 1994 — My Old Fiddle: A Visit with Tommy Jarrell in the Blue Ridge
* 1994 — Roots of Rhythm
* 2007 — All In This Tea (Ջին Լեյբրեքստի  հետ միասին)

## Ծանոթագրություններ

## Արտաքին հղումներ
* Официальный сайт режиссёра
* 
* «Food Filmmaker Les Blank Puts The Scent In Cinema» (Ann Hornaday, ''Washington Post'', 9 марта 2005)
* Courtney Fathom Sell interviews Les Blank 
*  (հարցազրույց Լ. Բլանկի հետ)

Կատեգորիա:BAFTA մրցանակի դափնեկիրներ
Կատեգորիա:Ամերիկացի արվեստագետներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Գուգենհայմի կրթաթոշակառուներ
Ինդի փոփ

**Ինդի փոփ**, ԱՄՆ-ում նաև **թվի-փոփ** 1980-ական թվականների կեսերին զարգացածալտերնատիվ ռոքի ենթաոճ է, որի ստեղծող խմբերն են համարվում Orange Juice և Josef K-ն։ Տվյալ ոճն ի տարբերություն մնացած ռոք-փոփ ոճերին, որոնք որպես կանոն դեպրեսիվ են, ավելի մեղեդային է և պոզիտիվ։ Ինդի-փոփի համար հատկապես մեծ նշանակություն են ունեցել The Shangri-Las, The Ronettes, The hSmits խմբերի ռոքերները, ինչպես նաև NME հրատարակչության C81 և C86 ժողովածուները, որոնց հետագայում սկսեցին կոչել ինդի փոփի դասական ստեղծագործություններ։ Չնայած դրան, որ այդ ժամանակվա ինդի փոփ երաժշտություններն ավելի փանկին ավելի մոտ, կոշտ էին, ինդի փոփին վերաբերվում էին ինչպես ավելի «լուսավոր» և մեղեդային փոփ-ռոք ժանր։ 1980-ական թվականների ինդի փոփը տարբերվում էր միայն իր մեղեդիի ոճով և հեշտությամբ, շատ դեպքերում ինդի փոփի կատարողները չունեին հմտություն, և լցված էին մանկական միամտությամբ։ Դրա պատճառով ոճը քննադատում էին իր «ինֆանտիլության» և «պարզ» կազմվածքի պատճառով։ Չնայած դրան, հետագայում մի շարք ալտերնատիվ ռոք երաժիշտներ (օրինակ Nirvana, Manic Street Preachers, Riot Grrrl) խոստովանեցին, որ ինդի փոփն ազդեցություն է թողել իրենց հետագա ստեղծագործական ուղու վրա։
մինի|Ինդի փոփ/ռոք խումբ Ֆիլիպիններից

## Ներկայացուցիչներ
# Lana Del Rey
# MØ
# The Ting Tings
# Ellie Goulding
# The Wedding Present
# Primal Scream
# The Jesus and Mary Chain
# Television Personalities
# The Pastels
# Beat Happening
# The Vaselines
# The Magnetic Fields
# Orange Juice
# Belle & Sebastian
# Camera Obscura
# Beach Fossils
# Architecture in Helsinki
# OneRepublic
# The Vamps
# 5 Second of Summer
# Lorde
# Neutral Milk Hotel
# of Montreal
# The Shins
# Florence + The Machine
# First Aid Kit
# Bastille
# Lily Allen
# Adele
# Veronica Falls
# Marina and the Diamonds
# The xx
# Pompeya
# Egyptian Hip Hop
# Lykke Li
# Cults
# Fotos
# On-The-Go
# Young and dramatic
# The Neighbourhood
# London Grammar
# Fun.
# Swim Deep
# Sóley
# Foxes
# Imagine Dragons
# The Bad Voice
# My Little Airport
# Capital Cities
# Tom Odell
# IOWA
# La Vtornik
# Halsey
# Zella Day
# Kaleida
# Garden City Movement
# Milky Chance
# Alpaca Sports
# Melanie Martinez
# The Concretes

## Ծանոթագրություններ

Կատեգորիա:Երաժշտություն
Կատեգորիա:Ինդի ռոք
Կատեգորիա:Փոփ
Ջոն Թայթոր

**Ջոն Թայթոր,** ինքնակոչ, որի պնդմամբ նա ժամանակի մեջ ճանապարհորդող է։ Նա հայտնվել է ամերիկական ֆորումներում 2000 - 2001 թվականներին և նրա խոսքերով նա ծնվել է 2036 թվականին։ Այդ ժամանակահատվածում նա մարդկությանը պատմեց մի շարք իրադարձությունների մասին (շատերը անհասկանալի էին, իսկ մյուսները՝ ստույգ) սկսած 2004 թվականից։ Պետք է նշել, որ իրադարձություններից շատերը իրականացել են (օրինակ՝ Իրաքյան պատերազմը), սակայն մոտ 35%-ը՝ ոչ։ Չնայած դրան, նրա կողմնակիցները մտածում են, որ իր խոսքերով նա ազդել է պատմության զարգացման վրա, փոխելով ապագան, ինչի հետևանքով ԱՄՆ-ն չտրոհվեց հինգ մասերի, իսկ գերտերություններից շատերը չոչնչացվեցին։

Նա պնդում էր, որ ինքը հատուկ պետական զինվորներից մեկն է, որի նպատակն էր 1970-ականների IBM 5100 համակարգչի անվտանգ տեղափոխումը 2058 թվական։ Համակարգիչը, իր խոսքերով, ընդունակ էր ծրագրային կոդի մշակում անել UNIX համակարգի հիման վրա, անգամ APL և BASIC համակարգերի թողարկումներից առաջ։

Այժմ նրա պատմությունը տարածված է մի շարք ֆորումներում, իսկ 2003 թվականին թողարկվեց գիրք նրա մասին։ Նրա պատմությունը անգամ քննարկվում էր Coast to Coast AM ռադիոշոուում։ Գրքի և թողարկման շնորհիվ, նրա պատմությունը տարածվեց ամբողջ աշխարհում։

## Ծանոթագրություններ

Կատեգորիա:Ժամանակ
Կատեգորիա:Ապագա
Կատեգորիա:Չնույնականացված մարդիկ
Ալիսան գիտի, թե ինչ անել

«**Ալիսան գիտի, թե ինչ անել**», մուլտսերիալը նկարահանվել է Քիրա Բուլչովայի՝ Ալիսա Սելեզնյով ստեղծագործության հիման վրա։ Պրեմիերան կայացել է պաշտոնապես Ալիսայի ծննդյան տարեդարձից մեկ օր հետո՝ 2013 թվականի նոյեմբերի 16-ին ՍՏՍ հեռուստաալիքով, այնուհետև 3 ամսից հետո՝ 2014 թվականի փետրվարի 3-ին «Կարուսել» հեռուստաալիքով։ Սա առաջին էկրանացումն է Ալիսա Սելեզնյովայի մասին, որտեղ սերիալի շատ եթերաշրջաններ բնօրինակ են և չեն հանվել Բուլչովայի գրքի հիման վրա, այն ստեղծված է համակարգչային գրաֆիկայով։

## Հիմնական կերպարներ
* **Ալիսա Սելեզնյովա**
* **Ալիսայի մայրիկը**
* **Վասիլի Պետրովիչ՝ ռոբոտ-ուսուցիչ**
* **Պրոֆեսոր Սելեզնյով**

## Առաջին եթերաշրջան

## Երկրորդ եթերաշրջան

## Պարգևներ

* 2014 թվականին Սուզդալում կազմակերպված «Ռուսական անիմացիոն ֆիլմ» բաց փառատոնում՝ սերիալը արժանացել է «Անիմացիոն սերիալ՝ որոշակի միջազգային պոտենցիալով» տիտղոսը։ Որպես հաղթող նա հրավիրվել է Հաննա՝ միջազգային MIPJunior ցուցահանդեսին, որտեղ այն առաջին անգամ էր ցուցադրվում արտասահմանյան լսարանում։
* 2014 թվականին 19 ՄԿՖ «Ոսկե ձուկ» պրոֆեսոնալ ժյուրին արժանացրել է «Լրջությամբ մոտեցում անիմացիային՝ երեխաների համար» տիտղոսին։

## Ծանոթագրություններ

## Արտաքին հղումներ
* 
* Официальный сайт мультфильма «Алиса знает, что делать!» 
* Официальный канал мультфильма «Алиса знает, что делать!» на YouTube
* Наслаждение инновациями. Медведеву представили трейлер Сколково с Алисой Селезнёвой
* «Дмитрий Анатольевич был в восторге»
* Канцтовары «Алиса знает, что делать» 
* Российский мультсериал «Алиса знает, что делать!» выходит на новые международные рынки // ТАСС (5 октября 2015)

Կատեգորիա:Ռուսական մուլտֆիլմեր
Հայաստանում Չինաստանի դեսպանություն

**Հայաստանում Չինաստանի դեսպանություն**, Չինաստանի Ժողովրդական Հանրապետության դիվանագիտական ներկայացուցչությունը Հայաստանում։

Հայաստանում Չինաստանի դեսպանությունը գտնվում է մայրաքաղաք Երևանի Կենտրոն վարչական շրջանում՝ Բաղրամյան պողոտայում։ Ներկայումս Հայաստանում Չինաստանի արտակարգ և լիազոր դեսպանի պաշտոնը զբաղեցնում է Ֆան Յոնգը։

Հայաստանի և Չինաստանի միջև դիվանագիտական հարաբերությունները հաստատվել են 1992 թվականի ապրիլի 6-ին՝ համապատասխան իրավական ակտով։
մինի|ձախից

## Չինաստանի մուտքի արտոնագիր
Հայաստանի քաղաքացիություն ունեցող անձիք կարող են դիմել Չինաստանի վիզայի համար Երևանում Չինաստանի դեսպանատուն։

## Տես նաև
* Հայ-չինական հարաբերություններ

## Ծանոթագրություններ

Կատեգորիա:Դիվանագիտական առաքելություններ Հայաստանի Հանրապետությունում
Կատեգորիա:Հայ-չինական հարաբերություններ
Շիզոֆազիա

**Շիզոֆազիա** կամ **խոսքային փեղկվածություն**, հոգեկան խանգարումների ախտանիշ, որն արտահայտվում է խոսքի կառուցվածքի խախտմամբ, որի ժամանակ ի տարբերություն խոսքի կցկտուրության (չկապակցված բառերի հոսքի)՝ արտահայտությունները ճիշտ են կառուցվում, սակայն չեն կրում որևէ իմաստային բովանդակություն, իսկ խոսքի բովանդակությունը համապատասխանում է զառանցանքի բովանդակությանը։ Խոսքի այս խանգարումն արտահայտում է հիվանդների մտածողության փեղկվածությունը։

Այս խանգարումը բնորոշ է նախ և առաջ շիզոֆրենիային։ Շիզոֆազիայի հասկացությունն առաջ է քաշվել 1913 թվականին Էմիլ Կրեպելինի կողմից և որոշ ժամանակ համարվում էր շիզոֆրենիայի հատուկ ձև։ Որոշ հեղինակներ նույնիսկ առանձնացնում են շիզոֆրենիայի տվյալ անվամբ առանձին ձև։

Շիզոֆազիային հատուկ է խոսքային ակտիվության, խոսքային հոսքի բարձրացումը, ինչպես նաև «մենախոսության ախտանիշը», որը բնորոշվում է խոսքային հյուծման, զրուցակցի անհրաժեշտության բացակայությամբ։ Որպես կանոն, այս ախտանիշը զուգակցվում է հիվանդների արտաքին կարգավորվածության, շփման հասանելիության և հարաբերական ինտելեկտուալ ու աֆեկտիվ պահպանվածության հետ։ Շիզոֆազիայի տարբերակիչ գիծն է համարվում ձևույթային բառակազմության և «գլոսսամոլական արտահայտությունների» յուրահատուկ արդյունքը։ Այս խանգարումը կարող է առաջանալ ոչ միայն պարանոյիկ շիզոֆրենիայի, այլև ծանր թուլամտության ժամանակ։

## Շիզոֆազիայի օրինակ
Օրինակը բերված է 1962 թվականին հրատարակված Բժշկական մեծ հանրագիտարանից։

## Ծանոթագրություններ

Կատեգորիա:Ախտանիշներ այբբենական կարգով
Կատեգորիա:Խոսք
Կատեգորիա:Հոգեկան խանգարումների ախտանիշներ
Ահաբեկչություն Կահիրեում (2016)

**Ահաբեկչություն Կահիրեում**, պայթյուն Եգիպտոսի մայրաքաղաք Կահիրեում, որը տեղի է ունեցել ղպտիական եկեղեցում։ Ահաբեկչության արդյունքում զոհվել է 28, վիրավորվել՝ 70 մարդ։

## Գործողությունների ընթացքը
Պայթյունը տեղի է ունեցել Կահիրեի Սբ Մարկոսի ղպտիական եկեղեցում։ Որոշ տվյալների համաձայն, ռումբը տեղադրված է եղել զանգակատան պատի մեջ։ Այլ աղբյուրների համաձայն, անհայտ անձը ռումբը նետել է եկեղեցու ներսը, որտեղ տեղի էր ունենում պատարագ։

## Արձագանք
Ահաբեկչության կապակցությամբ Եգիպտոսում հայտարարվել է եռօրյա սուգ։ ՀՀ ԱԳՆ փոխանցմամբ, պայթյունի հետևանքով ՀՀ քաղաքացիներ և ազգությամբ հայեր չեն տուժել։

## Ծանոթագրություններ

Կատեգորիա:2016 ահաբեկչություններ
Կատեգորիա:Ահաբեկչական գործողություններ Եգիպտոսում
Կատեգորիա:Քրիստոնյաների ջարդեր
Մարանելո

**Մարանելո** (), քաղաք Իտալիայի հյուսիսային մասում, Էմիլիա Ռոմանիա մարզի Մոդենա գավառում, Մոդենայից 18 կմ հեռավորության վրա։

Բնակչությունը կազմում է մոտ 15 հազար մարդ։

Աշխարհագրական կոորդինատներ՝ :

## Ժողովրդագրություն
Բնակչության աճը

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:525 height:373
PlotArea = left:50 bottom:50 top:30 right:30
DateFormat = x.y
Period = from:0 till:20000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 2934
 bar:1871 from:0 till: 3116
 bar:1881 from:0 till: 3295
 bar:1901 from:0 till: 4204
 bar:1911 from:0 till: 4855
 bar:1921 from:0 till: 5510
 bar:1931 from:0 till: 6202
 bar:1936 from:0 till: 6003
 bar:1951 from:0 till: 6606
 bar:1961 from:0 till: 6468
 bar:1971 from:0 till: 8965
 bar:1981 from:0 till: 12832
 bar:1991 from:0 till: 14574
 bar:2001 from:0 till: 15912
 bar:2011 from:0 till: 16622
PlotData=
 bar:1861 at: 2934 fontsize:S text: 2934 shift:(-8,5)
 bar:1871 at: 3116 fontsize:S text: 3116 shift:(-10,5)
 bar:1881 at: 3295 fontsize:S text: 3295 shift:(-10,5)
 bar:1901 at: 4204 fontsize:S text: 4204 shift:(-10,5)
 bar:1911 at: 4855 fontsize:S text: 4855 shift:(-10,5)
 bar:1921 at: 5510 fontsize:S text: 5510 shift:(-10,5)
 bar:1931 at: 6202 fontsize:S text: 6202 shift:(-10,5)
 bar:1936 at: 6003 fontsize:S text: 6003 shift:(-10,5)
 bar:1951 at: 6606 fontsize:S text: 6606 shift:(-10,5)
 bar:1961 at: 6468 fontsize:S text: 6468 shift:(-10,5)
 bar:1971 at: 8965 fontsize:S text: 8965 shift:(-10,5)
 bar:1981 at: 12832 fontsize:S text: 12832 shift:(-10,5)
 bar:1991 at: 14574 fontsize:S text: 14574 shift:(-10,5)
 bar:2001 at: 15912 fontsize:S text: 15912 shift:(-10,5)
 bar:2011 at: 16622 fontsize:S text: 16622 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Ֆերրարի
thumb|left|Ֆերրարիի շտաբ-բնակարան
Քաղաքը հայտնի է դարձել Ֆերրարի ավտոմոբիլային ընկերության շնորհիվ։ Քաղաքում է գտնվում «Ֆերրարիի» ընկերության և «Ֆորմուլա 1»-ի անձնակազմի շտաբ-բնակարանները։

Մարանելոն համարվում է «Ֆերրարի» ավտոմեքեների «հայրենիքը» իր հիմնադրման օրվանից։ Քաղաքում է գտնվում նաև «Ֆերրարի» ընկերության թանգարանը։

Մարանելլոն գտնվում է Ֆիորանո Մոդենեսեի հարևանությամբ, որտեղ գտնվում է «Ֆիորանո» մայրուղին։ Այն համարվում է որպես Ֆերրարի ընկերության մայրուղի, քանզի ընկերության բոլոր ավտոմեքենաների փորձերը անցկացվում են այնտեղ։

2011 թվականից քաղաքում գործում է խոշոր գրադարան, Արատա Իսոդզակի և Անդրեա Մաֆեի նախագծմամբ։

## Ծանոթագրություններ

## Արտաքին հղումներ
*

Կատեգորիա:Էմիլիա Ռոմանիայի քաղաքներ
Կատեգորիա:Իտալիայի քաղաքներ
Պաոլո Ջենտիլոնի

**Պաոլո Ջենտիլոնի Սիլվերի** (, ), իտալացի քաղաքական գործիչ։ 2016 թվականի դեկտեմբերի 12-ին նշանակվել է Իտալիայի վարչապետ։ 2014 թվականի հոկտեմբերի 31-ից մինչև 2016 թվականի դեկտեմբերի 10-ը եղել է Իտալիայի արտաքին գործերի նախարար՝ Մատտեո Ռենզիի կառավարությունում։ Մինչ այդ եղել է Իտալիայի կապի նախարար։

2014 թվականի հոկտեմբերի 31-ին Պաոլո Ջենտիլոնին նշանակվել է Իտալիայի արտաքին գործերի նախարար՝ փոխարինելով այդ պաշտոնում Ֆեդերիկա Մոգերինիին։ 2014 թվականի նոյեմբերի 15-ին իտալական «Corriere della Sera» հանդես տված հարցազրույցի ժամանակ, Ջենտիլոնին հայտարարել է, որ անհրաժեշտ է կոշտություն մտցնել Իտալիայի արտաքին քաղաքականության և դիվանագիտության ոլորտներում։ Պաոլո Ջենտիլոնին նշել է, որ Եվրոպայում առկա ճգնաժամը կարելի է լուծել՝ թույլ չտալով Ուկրաինային անդամակցել ԵՄ-ին և ՆԱՏՕ-ին։

Պաոլո Ջենտիլոնին մշտապես հանդես է եկել՝ ԻԼԻՊ-ի դեմ մարտերի ակտիվացման կոչերով։ Ջենտիլոնին բազմիցս հայտարարել է, որ Իտալիայի համար կարևոր է Եգիպտոսի հետ հարաբերությունների ակտիվացմամբ։

## Ծանոթագրություններ

Կատեգորիա:Իտալացի լրագրողներ
Կատեգորիա:Իտալիայի վարչապետներ
Կատեգորիա:Իտալիայի քաղաքական գործիչներ
Կատեգորիա:Իտալացի դիվանագետներ
Կատեգորիա:Արտաքին գործերի նախարարներ
Կատեգորիա:Իտալացի գործարարներ
Կատեգորիա:Կառավարության ղեկավարներ
THEY.

**THEY.**, ամերիկյան R&B դուետ, որի անդամներն են Դանթե Ջոնսը () և Դրյու Լավը ():

## Գործունեություն
### 2015: Դուետի ստեղծում և «Nü Religion»
Դանթե Ջոնսը ծնվել է Կոլորադո նահանգի Դենվեր քաղաքում, իսկ Դրյու Լավը ծնվել է մայրաքաղաք Վաշինգտոնում։ Նրանք դուետը ստեղծել են 2015 թվականին Կալիֆորնիա նահանգի Լոս Անջելես քաղաքում։ 2015 թվականի հոկտեմբերի 13-ին դուետը թողարկեց իր առաջին «Nü Religion» անվանումը կրող մինի ալբոմը։ Երեք երգ ներառող մինի ալբոմը դրական արձագանքներ ստացավ երաժշտական քննադատների կողմից։ Դուետի անդամները նշել են, որ մինի ալբոմը ձայնագրելու ընթացքում նրանք ոգեշնչվել են Taking Back Sunday-ի, New Edition-ի, Babyface-ի և Կուրտ Քոբեյնի երաժշտությունից։ 2015 թվականի հոկտեմբերի 22-ին դուետը Zhu-ի և Սքրիլլեքսի հետ համատեղ թողարկեցին «Working for It» սինգլը, որը ավստրալիական ARIA Charts հիթ շքերթում զբաղեցրել է 30-րդ հորիզոնականը։

### 2016: Շրջագայություն
2016 թվականի սկզբին դուետը շրջագայությունների մեկնեց ամերիկացի երգիչ Բրայսոն Թիլերի հետ, որի նպատակն էր գովազդել Թիլերի «Trapsoul» ալբոմը։ 2016 թվականի ամռանը դուետը թողարկեց իր «Say When» և «Deep End» սինգլները, որոնք հորիզոնականներ զբաղեցրեցին «Billboard»-ի Twitter Emerging Artists հիթ շքերթում։ Օգոստոսի 8-ին «The Guardian» թերթը դուետին ներկայացրեց իր «Շաբաթվա նոր դուետ» էջում։ Նույն տարվա հոկտեմբերին դուետը նաև ընդգրկվեց «Complex» ամսագրի կազմած «2016 թվականի լավագույն նոր երաժիշտները Ամերիկայում» ցանկում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ամերիկյան երաժշտական խմբեր
Կատեգորիա:Ամերիկյան հիփ հոփ խմբեր
Կատեգորիա:Երաժշտական դուետներ
Իրվինգ Թալբերգ

**Իրվինգ Գրանտ Թալբերգ** (, ), հոլիվուդյան դերասան, որին կոչել են «Հոլիվուդի վունդերքինդ»՝ դերասանների աստղային պոտենցիալը և հաջող սցենարները բացահայտելու տաղանդի համար։

1937 թվականից «Օսկարի» մրցանակաբաշխության ժամանակ առավել տաղանդավոր պրոդյուսերները ստանում են Իրվինգ Թալբերգի անվան մրցանակ։

## Կենսագրություն
Թալբերգը հայտնվել է Հոլիվուդում որպես Universal Pictures-ի հիմնադիր Կառլ Լեմլեի քարտուղար։ Երբ Լեմլեն երկար ժամանակով մեկնել էր ճանապարհորդության արտասահման, նա թողել էր ստուդիան 21-ամյա Թալբերգին։

1924 թվականին պրոդյուսերը տեղափոխվեց Metro-Goldwyn-Mayer և թողարկեց «Մեծ շքերթ» ֆիլմը։

## Ծանոթագրություններ

## Գրականություն
* Bob Thomas. *Thalberg: Life and Legend* (1969).
* Roland Flamini. *Thalberg: The Last Tycoon and the World of M-G-M* (1994).
* Samuel Marx. *Mayer and Thalberg: The Make-believe Saints* (1975).
* Mark Vieira. *Irving Thalberg’s MGM* (2008).

Կատեգորիա:20-րդ դարի ամերիկացի գործարարներ
Կատեգորիա:Թոքաբորբից մահացածներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հակակոմունիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի գործարարներ
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տղամարդ գրողներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Հոլիվուդյան փառքի ծառուղի
Պլատամոն

**Պլատամոն** (), ամրոց Հունաստանի հյուսիսային հատվածում։

Պլատամոնը 10-րդ դարի բյուզանդական կառույց է, որը գտնվում է հին հույների սուրբ լեռան՝ Օլիմպոսի հարավարևելյան լանջին։ Ամրոցը գտնվում է Տեմպիական հովտում՝ Թեսալիայի և Մակեդոնիայի սահմանին։ Աշխարհագրական այս դիրքն ամրոցին հաղորդում է ռազմավարական կարևորագույն նշանակություն։

1386 թվականին Պլատամոնը գրավվել է թուրքերի կողղմից, սակայն նրանք շուտով դուրս շպրտվեցին ամրոցից։ Մոտ հարյուր մարդ այրվել է այստեղ։

1995 թվականին անցկացված հնագիտական պեղումները ցույց են տվել, որ այստեղ պահպանվել են մ.թ.ա. 3-րդ դարի հելլենիստական քաղաքակրթության հետքեր։ Դա է պատճառը, որ հաստատել է այն վարկածը, որ հնում այստեղ գոյություն է ունեցել Հերակլիոն անտիկ քաղաքը։

Պլատամոնի ամրոցը և Դիոնի թատրոնը միասին կազմում են հին հունական «Օլիմպուս» ֆեստիվալը։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Հունաստանի ամրոցներ